Нестор Пушкаш

Нестор Пушкаш (*3. април 1948—†4. децембер 2010), вокални солиста, музичар, руководитель оркестра

 Биоґрафия 
Нестор Пушкаш народзени 3. априла 1948. року у Дюрдьове. Оцец и мац нар. Нестор мал шестри Ану и Марию. 

У родзеним валалє закончел основну школу. Штредню машинску школу закончел у Новим Садзе. 

Року 1967. Нестор Пушкаш пошол на роботу до Нємецкей дзе жил 4 роки и робел у своїм фаху. 

Зоз дочасовей роботи у Нємецкей Нестор Пушкаш ше врацел до Дюрдьова 1971. року и теди ше почал активнєйше занїмац зоз музику. Грац и шпивац любел од малючка, бул талантовани за музику та гоч бул самоуки музичар и шпивач Нестор знал крашнє грац на тамбурки и на ґитари. 

Нестор Пушакаш бул у малженстве зоз Бреду, мали дзивку Бетину. 

Як член КУД Тарас Шевченко Нестор Пушкаш грал у оркестру и натупал на шицких значних концертох и манифестацийох у Дюрдьове. Грал и шпивал на Балу широких сукньох, а як солиста шпивач двараз участвовал на музичним фестивалу Ружова заградка и раз як член трия. У вецей нагодох Нестор Пушкаш з його оркестром бул поволовани до Нємецкей же би грал на рочних балох руского Дружтва у Минхену. 

Мал приємни глас та бул поволовани до студийох Радио Нового Саду дзе знял за музични фонд радия коло 20 шпиванки. У Дюрдьове Нестор, зоз своїм оркестром, 1996-1997. року знял ЦД з коло 25 народнима шпиванками. 

Нестор Пушкаш знїмал и за потреби Рускей редакциї Телевизиї Нови Сад.

Нестор Пушкаш мал интересантни гоби, вон у шлєбодних хвилькох оправял струново инструменти и ручно вирабял нови тамбурки. 

Нестор Пушкаш умар 4. децембра 2010. року у Дюрдьове. Поховани є на валалским Грекокатолїцким теметове.

На Ютюб платформи ше находза тоти шпиванки хтори интерпретує Нестор Пушкаш
+Наслов композициїАвтор музикиАвтор текстуВиводзачСтари салаши<div style="text-align: center;">Яким СивчЯким Сивч<div style="text-align: center;">Нестор ПушкашЖенїм сина<div style="text-align: center;">"Ей, Дюрдьове мойВитомир БодянєцМикола Сеґеди<div style="text-align: center;">"Ноцна писня<div style="text-align: center;">М. ЛїкарЯ. ГрубеняНестор Пушкаш, Верица Салонски
и Марко Радишич
+НародниНаслов шпиванки ВиводзачНаслов шпиванки ВиводзачЧийо то дзивчаткоОркестер Нестора ПушкашаВежнї зайду Оркестер Нестора ПушкашаСтавайце хлапциНестор ПушкашМужу, мужу, гибай домуОркестер Неца и приятелєЗламала ше кормань-деска.Оркестер Нестора ПушкашаЧарни очка поце спац<div style="text-align: center;">"Зламала ше кормань-деска<div style="text-align: center;">"Кед сом вчера вечар<div style="text-align: center;">"Ей, нє видно тот мой валал.<div style="text-align: center;">"Чия то заградка<div style="text-align: center;">"Ей, дзивчатка, чуєце<div style="text-align: center;">"Кед би чарни очка<div style="text-align: center;">"Так сом ше залюбел.<div style="text-align: center;">"Червена ружа трояка<div style="text-align: center;">"
 Литература 

Место венца: Нестор Пушкаш (1948-2010), А.Д. , новини Руске слово, 10. децембер 2010, ч. 49, б. 4.

Катеґория:Руснаци у Сербиї
Катеґория:Дюрдьовчанє
Катеґория:Музичаре
Катеґория:Шпиваче
Катеґория:3. април
Катеґория:Народзени 1948
Катеґория:4. децембер
Катеґория:Умарли 2010